**RURPA/ / .2025**

**DIRECTOR,** Drd.ing.ec. Relu ADAM

**ANUNȚ ORGANIZARE EXAMEN DE PROMOVARE**

În conformitate cu prevederile Hotărârii nr. 1336/2022 (actualizată) pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Administrația Bazinală de Apă Siret **organizează examen de promovare** **în grad,** după cum urmează:

* Promovarea salariatului cu marca D023 având funcția de chimist în cadrul Laboratorului de Calitatea Apelor, din grad III la grad II.

***Condițiile de participare la examenul de promovare:***

Pentru a participa la examenul de promovare în gradul profesional imediat superior celui deținut, conform prevederilor art. 72, alin.2 din HG 1336/2022, cu modificările și completările ulterioare, respectiv:

1. să aibă cel puțin 3 ani vechime în gradul profesional al funcției publice din care promovează;
2. să fi obținut calificativul «foarte bine» la evaluarea performanțelor profesionale individuale cel puțin de două ori în ultimii 3 ani în care acesta s-a aflat în activitate.

**Calendarul examenului de promovare**

* Perioada depunere dosare: 02.06.2025-06.06.2025
* Selecția dosarelor: 10.06.2025
* Proba scrisă de promovare : 13.06.2025, ora 09.00
* Rezultate finale: 18.06.2025

***Dosarul de concurs*** se depune de către candidați, la sediul Administrației Bazinale de Apă Siret Bacău, str. Cuza Vodă nr.1, în termen de 5 de zile de la data afișării anunțului (02-06.06.2025) și trebuie să conțină în mod obligatoriu documentele care fac dovada îndeplinirii condițiilor prevăzute la art. 72, alin.3 din HG 1336/2022, cu modificările și completările ulterioare, respectiv :

* 1. cerere de înscriere;
  2. adeverințe eliberate de angajatori din care să reiasă vechimea în gradul sau treapta profesională din care promovează;
  3. copii ale rapoartelor de evaluare a performanțelor profesionale din ultimii 3 ani în care s-a aflat în activitate.

Selecția dosarelor pe baza îndeplinirii condițiilor de participare se va realiza în data 10.06.2025, iar rezultatul se va afișa la sediul instituției și pe pagina de intranet în data 10.06.2025, ora 15:00.

Contestațiile cu privire la rezultatele obținute la selecția dosarelor de înscriere se depun până la data 11.06.2025 ora 14:00 la registratura unității, iar comunicarea rezultatelor la contestațiile depuse se realizează prin afișare la sediul Administrației Bazinale de Apă Siret și pe pagina de internet, la secțiunea special creată în acest scop, imediat după soluționarea contestațiilor.

Examenul de promovare în gradul profesional superior celui deținut de către personalul contractual constă în susținerea unei probe scrise.

La proba scrisă din 13.06.2025 pot participa doar candidații care sunt declarați „admis” la selecția dosarelor. În cadrul examenului de promovare, lucrarea elaborată de candidat poate fi notată cu un punctaj de maxim 100 puncte, iar punctajul minim de promovare este de 50 puncte.

Candidații nemulțumiți de rezultatul obținut la proba scrisă pot depune contestație până pe data 17.06.2025 ora 14:00, sub sancțiunea decăderii din cest drept.

**Bibliografia examenului de promovare**

- Legea Apelor 107/1996 cu modificările şi completările ulterioare .

- SR EN ISO CEI 17025: 2018 - ”Cerinte generale pentru competenta laboratoarelor de încercări și etalonări”

- SR EN ISO 17993:2004- Calitatea apei. Determinare a 15 hidrocarburi aromatice policiclice (HAP) în apă prin HPLC cu detecție prin fluorescență după extracție lichid-lichid

-SR ISO 8466-1:2022 Calitatea apei. Etalonarea și evaluarea metodelor de analiză. Partea 1: Funcția liniară de etalonare

**Tematica examenului de promovare**

1.Procedura generala– Evaluarea incertitudinii de măsurare – PGL 7.6;

2. Determinarea unor hidrocarburi aromatice policiclice prin tehnica cromatografiei în fază lichidă de înaltă performanță HPLC-FLD ( naftalina, antracen, fenantren, fluoranten, benzo(a)antracen, benzo(b) fluoranten, benz(k)fluoranten, benz(a)piren, benz(ghi)perilen, indeno(1,2,3cd)piren)-PSL-BC-52;

3. Analiza substanțelor prioritare și a micropoluantilor organici prin tehnici lichid-cromatografice -PSL-BC-50.

**ȘEF SERVICIU RURPA,**

**Ing. Ioan TĂNASĂ**

**Secretarul comisiei de examinare,**

**ec. Roxana MARCU**